રાહુનું ભ્રમણ આપના દાંપત્યભાવ પરથી પસાર થાય, જેથી થોડી ચિંતા અને ખર્ચમાં વધારો કરે. અવાર-નવાર આપના વ્યવસાય કે નોકરી અંગે પ્રશ્નો થયા કરે જેના કારણે આપના પત્ની સાથે મતભેદ રહ્યા કરે. આપના પત્નીના ભાગ્યનો સહારો આપને મળે. આપે લગ્ન નથી કર્યા તો આ વર્ષ હજી રાહ જોવામાં મજા છે. ઉતાવળ હોય કે અન્ય કારણોસર કરી શકાય છે. તેમાં જન્મકુંડળીના ગ્રહો જોવા જરૂરી બને. સંતાન સંબંધમાં આ વર્ષ મધ્યમ ફળદાયી બને. ડિસેમ્બર પહેલાં ફેમિલી પ્લાન કરો છો તો સફળતા મળશે અન્યથા થોડી રાહ જોવી પડે. આપનાં સંતાનો પાછળ ખર્ચ થઈ શકશે. તેમને સમય આપવો આપના માટે ખાસ જરૂરી બનશે. આપનાં સંતાનોના અભ્યાસ માટે આપ ગંભીરતાથી નિર્ણય લેશો. આપનાં સંતાનોના અભ્યાસ માટે વિદેશ યોગ જણાતો નથી. આપના અભ્યાસનો વિચાર કરીએ તો સખત મહેનત કરવી પડશે. વિજ્ઞાનશાખાના વિદ્યાર્થીઓએ રાત્રીના ઉજાગરા પણ કરવા પડશે. ઓછી મહેનતનો કોઈ વિકલ્પ પસંદ કરવો નહીં.